Sarado ng kurtina

Narrator(Nier): Ang ating istorya ay pinamagatang “Biag Ni Ornales”. Magsisimula ang ating istorya sa isang Datu na hindi parin binibiyayaan ng isang anak. Si Datu Bugna at ang kanyang dayang .

(Papasok sina Rushty at Rona) \*Background Music\*

Bukas ng kurtina

Rona: Datu Bugna, kahit anong pilit natin ay hindi parin tayo binibiyayaan ng anak.

Rushty: Hindi ito maari. Hindi maari na wala akong tagapagmana ng aking mga bahandi. Alipin! Ipatawag ang pinakamagaling na babaylan sa balangay.

(Papasok si Paula) \*Background Music\*

Paula: \*Yuyuko bilang pagrespeto\*. Datu Bugna, ano pong maipaglilingkod ko sainyo?

Rushty: Ang aking asawa na si Dayaw ay hindi mabuntis buntis! Dasalan mo siya at nang mabiyayaan na kami ng isang tagapagmana.

(Lalapit si Paula kay Rona)

Paula: Lalalalala. \*Adlib ng pagriritwal\* (Background Music)

Sarado ng kurtina

Narrator(Jed): Makalipas ang ilang araw, isang magandang balita ang ipinahayag.

Bukas ng kurtina

Rona: Datu Bugna, tiyak na! Ako ay buntis na. Magkakaroon ka na ng tagapagmana.

Rushty: Sa wakas mahal kong Dayaw!! Maraming salamat sa Babaylan at sa ating mga anito.

\*May magtataklob ng kumot\*

Narrator(Jed): Isang napakagiting na Prinsipe ang isinilang at pinangalanan nila itong “Ornales”.

\*Tanggal ng kumot\*

Rushty: Ipahanda ang mga tuba, basi at alak. Iluto ang mga napangasong hayop sa kagubatan. Ipagdiriwang natin ang pagdating ng ating prinsipe. HAHAHAHA.

Narrator(Jed): Pagsapit ng takip-silim, isang pagampang ang magaganap sa balangay ni Datu Bugna. Lahat ay nagsasaya, umiinom at may mga nagsasayaw na dilag. Habang lasing na lasing ang lahat at mahimbing ang pagkakatulog, hindi nila namalayan ang pagsugod ng kabilang balangay.

Ace & Nier: (tahimik na susugod at papatayin ang lahat) \*Background Music\*

Ace: Halina! Patay na ang mga iyan,napatay na natin ang datu at ang kanyang dayang, sugrin na naten ang buong balangay.

Sarado ng kurtina.

Narrator(Jed): Ngunit hindi nila alam na isinilang na ang magiging susunod na Datu.

Narrator(Jed): Itatakas ng isang Oripun ang Prinsipe at dadalhin ito sa kagubatan.

Bukas ng kurtina

Paula: \*Sisilipin kung nakaalis na ang mga mananalakay at itatakas ang Prinsipe. Pupunta ng kagubatan\*

Narrator(rona): Habang nasa kagubatan ang oripun at ang prinsipe ay may makakakita sa kanilang isang Pintados,

Nier: Ako nga pala si Kaitan.

Paula: Ako naman si Binayaan, at ang aking anak na si “Ornales”.

Narrator(rona): Kukupkupin at dadalhin sa kanilang balangay.

Narrator(rona): Maayos ang naging pagtanggap ng buong balangay kanila Binayaan at Prinsipe Ornales. Yumaon ang panahon ay nagkamabutihan ng loob sina Binayaan at Kaitan.

(Background Music %)

% Rainier: Ika’y napakagandang tunay. Maging ang iyong kalooban ay napakabuti. Hindi Malabo na ang isang tulad kong pintados ay mahulog ang loob sa iyo. Tanggapin mo sana itong nganga ko bilang tanda ng aking pagmamahal.

% Paula: Kaitan, ikaw ang may mas busilak na kalooban sa ating dalawa. Kinupkop mo kami ng walang pagaalinlangan dito sa iyong tirahan kahit na hindi mo kami kilala.

Narrator(rona): Lumipas ang panahon ay tuluyan na ngang nagkamabutihan sina Binayaan at Kaitan.

\*May magtataklob ng kumot sa dalawa\*

% Paula: Maraming maraming salamat sa lahat ng mabubuting naitulong mo sa amin ng aking anak na si Ornales. Iniirog kita Kaitan.

% Nier: Hindi magkakaroon ng kabuluhan ang aking buhay ngayon kung hindi ko kayo kinupkop. Iniirog din kita ng lubos Binayaan.

Narrator(rona): Magbubunga ang pagmamahalan ni Binayaan at Kaitan.

\*Tatanggalin na ang kumot at may lalabas nang instant baby\* (Background Music)

Paula: Tingnan mo ang ating anak Kaitan, napakaganda niyang lalaki, at napakagiting katulad mo Sinta.

Nier: Tiyak na magiging matipunong pintado rin siya katulad ko.

Narrator(rona): Ngunit ng walang ano-ano’y, bigla na lamang dinampot si Kaitan sa di niya malamang dahilan. Dadalhin siya sa Datu at lilitisin dahil raw sa kaniyang pagkakasala. (Background Music)

Nier: Ano ang aking kasalanan? Bakit ninyo ako dinala rito? Bitawan ninyo ako. \*Tila nagwawala\*

Datu(Ace): Tahimik !!!! Ika’y inaakusahan sa pagkakalat ng masamang balita tungkol sa akin na Datu ninyo. Kung tunay ngang wala kang kasalanan, kinakailangan mong malampasan ang ibibigay ko sa iyong pagsubok.

Narrator(rona): Kinakailangan mo na manghuli ng isang mabangis na hayop at dalhin ito sa Mahal na Datu.

\*Gamit ang espada, kikilos na kunwaring nanghuhuli ng mabangis na hayop\* (Background Music)

Narrator(rona): Babalik si Kaitan sa Datu na walang dalang patay na hayop.

Datu(Ace): Dahil bigo ka na malampasan ang pagsubok na ibinigay ko, ikaw ay hinahatulan ko ng kamatayan!!!!

Nier: Hindi hindi !!! Hindi maari!!! Wala akong kasalanan. Malinis ang aking konsensya.

\*At tuluyan ngang papatayin si Rainier\*

Sarado ng Kurtina

Narrator(rona): Dahil sa pagkamatay ni Kaitan, mag-isang itataguyod ni Binayaan ang kanilang mga anak. Lumaki ang kanilang mga anak na magigiting na pintado.

Bukas ng kurtina

\*Papasok sina Rushty at Jed na may tikas at maayos na tindig\* (Background Music)

Narrator(rona): At dahil magigiting kayo, papakitaan ninyo kami ng kakaiba ninyong galaw.

\*Rushty and Jed magpapasikat. Kunwaring may kalaban at papatayin ang mga ito\* (Background Music)

Jed: Halina, sugurin na nating ang kabilang balangay.

Sarado ng kurtina

Narrator(rona): Habang inaantay ni Binayaan ang kaniyang mga anak na nakipagdigma, pinuntahan ni Binayaan ang Datu upang ipagtapat kung sino talaga si Ornales.

Bukas ng kurtina

Paula: Datu Bagani, may nais po sana akong ipagtapat sainyo. Si Ornales po ay hindi ko tunay na anak. Anak po siya ng isang Datu sa aming balangay, si Datu Bugna. Tinakas ko lamang po siya dahil may pagsugod na nangyari sa aming balangay habang ang lahat ay mahimbing ang pagkakatulog dahil sa naganap na pagampang. Patawarin po ninyo ako Datu Bagani. Hindi ko po binalak na magsinungaling sa inyo ngunit natatakot po ako na kami ni Prinsipe Ornales ay iyong ipapatay.

Datu(Ace): Pinapatawad na kita BInayaan. Sa simula pa lamang ay alam ko na na hindi mo tunay na anak si Ornales. Hinihinitay lamang kita na ikaw mismo ang maglahad sa akin ng buong katotohanan.

Narrator(Rona): Nakabalik na si Lumad at Ornales mula sa pakikidigma ngunit...........

Rushty: Aking ina, at mahal na Datu. May uwi akong tenga mula sa pakikidigma bilang tanda na ako’y tunay na nakapatay. Hindi tulad ni Ornales. Duwag at hindi makapatay ni isa!

Jed: Patawarin ninyo ako Mahal na Datu Bagani at hindi ako nakapatay sa pakikidigma namin ngayon.

Datu(Ace): Wala iyon Ornales, halika at mag-usap tayo sa loob.

\*Papasok si Ace at Jed sa loob.\* \*Lalabas ng kurtina\*

Narrator(rona): Matapos mabatikan si Lumad ay umalis na pauwi ang mag-ina.

Rushty: Ina, bakit hindi ako pinansin ng Mahal na Datu gayong ako ang nakapatay ng marami sa kabilang balangay at hindi si Ornales? Anong nangyayari sa Datu Bagani?

Sarado ng kurtina

­­­Narrator(rona): Nagkalat na ang mga balita na si Ornales pala ay ang anak ng napatay na Datu ng kalapit na balangay. Simula noon ay nagkaroon na ng alitan sa pagitan ng magkapatid.

Bukas ng kurtina

Datu(ace): Dahil sa kinukulang na tayo sa mga kagamitan at sangkap sa ating balangay, kinakailangan natin na makipagkalakalaan sa mga Tagalog na tinuturing na sentro ng kalakalan.

Narrator: Napagutusan si Ornales at si Lumad na magtungo sa Tagalog upang makipagpalitan ng produkto.

\*Jed at Rushty, sasakay sa Bangka at mag-uusap\*

Rushty: Kung gayon, ikaw pala ay isang prinsipe mahal kong kapatid. (Sarcastic na pagkakasabi)

Jed: Gayon na nga Lumad. Ipinaliwanag narin sa akin ni Ina kung ano ang tunay na nangyari sa nakaraan.

Rushty: Kaya pala’y hindi nagalit sa iyo ang Datu Bagani nang wala kang napatay sa digmaan. Bagkus, ay inaya ka pa niya sa kanyang tirahan.

Narrator(nier): Nagpatuloy ang kanilang pag-uusap nang may kinikimkim na sama ng loob at inggit si Lumad kay Ornales. Hanggang sa makarating sila sa Maynila.

Jed: Naririto na tayo sa Maynila, ngunit nasaan ang kanilang Raja?

Narrator(nier): At dahil walang Raja, HANAP ☺ AN gating hinahanap ay isang lalaki na may matikas na tindig at ipakikilala ang sarili na parang isa talagang Raja.

Jed: \*Yuyuko\*. Raja Matanda.

Raja: ORNALES!! (sasabihin na bakas ang galak sa mukha. Tila aakap dito)

Rushty: \*Papagitna sa pag-uusap ng dalawa na tila ba siya ang gusto mapansin ng Raja\*. Kami ay naparito upang makipagkalakalan, Raja Matanda.

Narrator(nier): Dahil sa hindi nagustuhan ng Raja ang ikinilos ni Lumad, hindi niya ito pinansin at bumaling muli kay Ornales.

Raja: Ornales, ano ang dahilan ng pagdayo ninyo dito?  
Jed: Raja Matanda, nais po naming makipagpalitan ng produkto sa inyo dahil kinukulangan na po kami ng mga gulay sa aming balangay.

Raja: Halina, ibibigay ko sa iyo ang inyong mga kinakailangan sa tamang produktong ipapalit ninyo.

Sarado ng kurtina

Narrator(nier): Patuloy ang pagpapalitan nila ng produkto at bumalik na sila Ornales sa kanilang balangay.

Bukas ng kurtina

Jed: Narito na po ang mga kinakailangan nating produkto mahal na Datu.

Datu(ace): Magaling Ornales. Kayo’y umuwi muna sa inyong tirahan at bukas ay magtungo naman kayo sa Mindanao upang magbigay ng handog sa bagong hirang nilang Sultan.

Rushty: Ornales, ikaw na lamang ang magisang pumunta sa Mindanao, sapagkat ikaw lang naman ang palaging napupuri ng ating Datu. Kahit anong giting at lakas ko ay walang wala ako sa iyo na isang Prinsipe. \*Pagalit na sasabihin\*

Jed: Nagkakamali ka Lumad. Pare-parehas ang tingin sa atin ng ating Datu. Tayong kanyang mga mandirigma. Kaya halina at tinitiyak ko na matutuwa ang Datu kung dalawa tayong tutungo ng Mindanao.

Narrator(nier): Naglakbay ang magkapatid....... (Nasa Bangka ang dalawa) Ngunit napaaga ang kanilang pagdating dahil patuloy parin ang eleksyon. Ang pagboto para sa susunod na Sultan. At ang tinutukoy nating dalawang Sultan ay manggaling sa ating Madlang Pipol!!!! Ang ating hinahanap ay magigiting na sultan, malalakas, at kinakailangang sabihin ang magpapakilala na dapat ay may karisma ang dating.

\*hahanap ng dalawa\*

At dahil wala tayong Ruma Bichara, ang kapulungan ng mga boboto, hanap uli!!!!!

Sultan1: Ako si Banu. Pinsan ni Mohammad. May kaalaman sa iba’t-ibang wika at batas. At di naman na lingid sa inyong kaalaman kung ano ano ang aking mga bahandi, na magpapatunay na ako’y isang Altawan.

Sultan2: (Malakas ang karisma na sasabihin ang mga linyang) Ako si Agang. Kapatid ni Mohammad. May kaalaman sa ating batas, ang shariah at trial by verdict. Nakakapagsasalita ng iba’t-ibang wika. Wikang naayon sa ating mga nasasakupan, wikang malay para sa ating pakikipagkalakalan at wikang arabe para sa ating relihiyon.

Hukom1: Ayon sa Tarsila, tunay ngang mas malapit na kamag-anak ni Mohammad si Agang.

Hukom2: Ngunit wag mong ipagsasawalang bahala na mas mayaman o nakaaangat naman si Banu kaysa kay Agang.

Hukom1: Subalit, mas maraming kaalaman si Agang kaysa kay Banu.

Hukom2: At tila mas malakas ang kaniyang karisma.

Narrator(paula): Nagtala na ng kanilang mga boto ang Ruma Bichara upang maihalal na ang bago nilang Sultan.

Rona: Matapos timbangin ang kakayahan, kaalaman at ang pagiging bangsawan ninyong dalawa. Napagkasunduan naming na an gating susunod nating Sultan ay walang iba kundi si............................. Sultan Agang. (Background Music)

\*Madlang2 titindig at magpapasalamat sa Ruma Bichara.\*

Narrator(paula): Lalapit sina Ornales at Lumad upang ibigay na ang handog ng kanilang Mahal na Datu Bagani sa bagong hirang na Sultan.

Jed: Sultan Agang, tanggapin po ninyo itong aming munting handog na galing sa aming Mahal na Datu Bagani at ng aming balangay.

Rushty: Kami’y nagagalak na ikaw ang bagong hirang na Sultan ng inyong Sultanato.

Sultan2: Maraming salamat sa inyo Lumad at Ornales. Gayon na din sa inyong Mahal na Datu.

Sarado ng kurtina

Narrator(rona): Habang pabalik na ang magkapatid sa kanilang balangay, ay lingid sa kanilang kaalaman na nilusob sila ng mga Espanyol. Napatay ang lahat at dumanak ng dugo sa buong balangay. (Background Music)

Bukas ng kurtina

Ace & Nier: \*Mag-adlib ng sasabihin in Spanish Tone\* \*Parang sasabihin niyo na susuyurin niyo ang buong balangay at titingnan kung ano pang mga bahandi ang makukuha ninyo\* \*Guguluhin yung set, kukunin yung mga bahandi\*

Narrator(rona): Hanggang sa makikita nila ang ina nina Prinsipe Ornales sa tirahan nito.

Ace & Nier: \*Adlib ng sasabihin kay Paula in Spanish tone. Yung parang magagandahan kayo sa kanya tapos si Paula naman magmamatigas, tapang-tapangan\*

Narrator: Nakabalik na ang magkapatid at nakita nilang ang kanilang mga kabalangay ay patay na at punong puno ng dugo ang kanilang lugar. Makikita ni Ornales ang mga espanyol na sinaksak ang kaniyang ina.

Jed: \*Sisigaw ng malakas\*. INAAAAAAA!!!! \*Galit na galit na susugod sa mga Espanyol\* Pinatay ninyo an gaming Ina!!!

\*Makikipagtunggali sa Espanyol\*

Rushty: \*Tutulungan ang kapatid at kakalabanin ang isa pang Espanyol. Galit na galit na susugod kay Ace. Makikipagtunggali rin ito\*

\*Parehas na mamamatay sina Rushty at Ace\*

\*Patuloy na mag-aaway sina Rainier at Jed\*

\*Masasaksak ni Jed si Rainier, kaya tatalikod na si Jed, pagod na pagod, nanlulumo sa pagkawala ng kaniyang ina\*

Narrator(rona): Sa pagaakalang napatay na ni Ornales ang isang Espanyol, di niya mamamalayan na nakatayo pa ito at sasaksakin siya sa likod.

\*Sasaksakin ni Rainier si Jed.\*

\*Lahat nakaratay na lang\*

Narrator: FREEZE!!!!!!!!! At diyan nagtatapos ang ating istorya na pinamagatang Biag ni Ornales. Dito lang yan sa Sine Mo To!!!!!

(Background Music)

Rona: At palakpakan po natin ang mga nagsipagganap......

Rushty, bilang si Datu Bugna at Pintados Lumad

Ace, bilang Datu Bagani at ang isang Espanyol

Paula, bilang Babaylan at si Binayaan.

Rainier, bilang Pintados Kaitan at ang isang Espanyol.

Ang inyong lingkod, bilang Dayang Dayaw at isa sa mga Ruma Bichara

At si Jed, bilang an gating bida, si Prinsipe Ornales.

Palakpakan rin po natin an gating madlang pipol!!!!

\*Bigayan na ng Prize\*